****

**OPC-server understøtter redundante controllere**

PC Worx UA OPC-serveren fra Phoenix Contact gør det muligt for dig at få adgang til alle variabler i den programmérbare PC Worx controller via OPC UA (Unified Architecture) kommunikationsprotokollen. Med frigivelsen af server version 1.10 understøttes nu også redundanscontrollere (RFC 460R). I tilfælde af et skift til redundans får serveren automatisk adgang til den nye controller og håndterer processen, uden at variabler går tabt.

Serveren er designet til store mængder data: den kan sende data fra op til 200 controllere til et visualiserings- eller produktionsstyringssystem. Variablerne følger PLCopen profilen. OPC UA serveren anvender den binære protokol til kommunikation, hvilket resulterer i høje datahastigheder. Et sikkerhedskoncept baseret på certifikater beskytter mod uautoriseret adgang, hærværk og driftsfejl. Udover autentificering baseret på certifikater giver serveren også mulighed for kryptering af kommunikation. Detaljeret diagnose og letforståelig sikkerhedskonfiguration er især vigtigt. Ved at anvende den medfølgende konfigurator kan brugeren nemt konfigurere sikkerhedsopsætningen og diagnosticere de aktuelle kommunikationsforbindelser til klienterne og controllerne.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.